Foclóir Gàidhlig–Gaeilge Uí Scanaill

Is gluais mór é Foclóir Gàidhlig–Gaeilge Chaoimhín Uí Scanaill. Maítear go gclúdaíonn na 16,000 ceannfhocal atá ann breis agus 97% dá bhfuil i ngnáth-théacsanna Ghaeilge na hAlban. Is féidir cuardach a dhéanamh ar an bhfoclóir ar an láithreán gréasáin Intergaelic.

Deir an tOllamh Ó Scanaill chun cabhrú le cainteoirí Ghaeilge na hÉireann Gaeilge na hAlban a fhoghlaim agus chun idirghníomhaíocht a spreagadh idir an dá phobal teanga a chruthaigh sé an foclóir.

Chuir sé comhartha faoi leith ar na 100 focal Gàidhlig is coitianta nach léir a mbrí do lucht Ghaeilge na hÉireann. Tugann sé le fios, ach an líon sin focal a bheith foghlamtha is féidir 85% de na focail i ngnáth-théacs Gàidhlig a thuiscint.

Foilsíodh an foclóir faoi cheadúnas a ligeann do gach duine ar domhan an téacs a chóipeáil, a leasú agus a fhorbairt saor in aisce, fiú más ar son cuspóirí trádála é, a fhad agus a thugtar an t-aitheantas cuí don té a d'fhoilsigh, go scaiptear an táirge a bhunaítear air faoin gceadúnas céanna, agus go ndéantar dornán coinníollacha eile a chomhlíonadh.

A thiomsú
D'eascair an foclóir as obair a bhí á déanamh ag an Scanallach ar inneall aistriúcháin uathoibríoch a fhorbairt don dá theanga, rud a d'fhás as a Chaighdeánaitheoir Gaeilge, ach é a chur in oiriúint don sprioc seo. Bhailigh Ó Scanaill corpas mór aonteangach Gàidhlig, agus ansin corpas dhátheangach Gaeilge–Gáidhlig. Lig sé sin dó na focail i dteanga amháin a fhreagraíonn d'fhocail áirithe sa teanga eile a aimsiú.

Níl mórán frásaí ná abairtí samplacha sa leabhar, dá réir sin dúirt Ó Scanaill gur ceart smaoineamh faoi mar ghluais.

Sa bhreis ar an obair corpasbhunaithe, baineadh leas as Gluais Albanach – Éireannach Chiaráin Uí Dhuibhín, a bunaíodh ar ailt, amhráin agus filíocht Gháidhlig a foilsíodh ar an nuachtán Lá. Thug saineolaithe lena n-áirítear Michael Bauer, Donncha King agus Caoimhín Ó Donnaíle comhairle agus cúnamh d'Ó Scanaill le linn an tionscadail.

Féach freisin
 Intergaelic.com
 Foclóir Manainnis–Gaeilge Uí Scanaill
 Foclóirí na Gaeilge § Foclóirí Gaeilge agus teangacha Ceilteacha eile

Naisc sheachtracha
 Íoslódáil: Foclóir Gàidhlig–Gaeilge
 Leagan clóite: Foclóir Gàidhlig–Gaeilge
 Cód: github.com/kscanne/gaidhlig/blob/master/gd2ga.po
 Gluais Albanach – Éireannach Chiaráin Uí Dhuibhín

Tagairtí

Gaidhlig Gaeilge
Gaidhlig Gaeilge
Gaidhlig Gaeilge
Catagóir:An Ghaeilge
*
Catagóir:Leabhair a foilsíodh in 2016
Catagóir:Leabhair a foilsíodh sna 2010idí
*
Catagóir:Foghlaim na Gaeilge
Catagóir:Foclóirí idirghaelacha